Perbandaran Stonycreek, Kaunti Somerset, Pennsylvania

Perbandaran Stonycreek () ialah sebuah kawasan perbandaran di Kaunti Somerset, Pennsylvania, Amerika Syarikat, yang diduduki oleh 2,221 orang, mengikut banci 2000. Ia tergolong dalam Kawasan Statistik Metropolitan Johnstown, Pennsylvania.

Sejarah
Tempat yang kini dikenali sebagai Stonycreek Township mulai diduduki orang pada tahun 1762. Perbandarannya diperbadankan pada tahun 1792 daripada sebahagian Perbandaran Quemahoning sebagai yang terakhir daripada enam perbandaran asal Kaunti Somerset.

Serangan 11 September 2001

Perbandaran Stonycreek mendapat perhatian dunia pada 11 September 2001, apabila Penerbangan 93 United Airlines terhempas di situ lalu mengorbankan semua penumpangnya. Penerbangan 93 merupakan salah satu daripada empat buah kapal terbang yang dirampas pada hari itu dalam serangan pengganas al-Qaeda terhadap Amerika Syarikat. Adalah dipercayai bahawa perampas Penerbangan 93 hendak menggunakan pesawat itu untuk memusnahkan bangunan Kapitol Amerika Syarikat atau Rumah Putih di Washington, D.C. Ramai orang percaya bahawa hempasan ini merupakan kesan pergelutan antara penumpang dan perampas demi kawalan pesawat, setelah para penumpang menduga tujuan kapal terbang dirampas melalui perbualan telefon bimbit dengan sanak-saudara. Tempat hempasan bakal dijadikan sebuah tugu peringatan.

Rujukan

Pautan luar
 Stonycreek Township @ Rootsweb

Petempatan di Kaunti Somerset, Pennsylvania
Perbandaran di Pennsylvania
Serangan 11 September 2001